മുന്നറിയിപ്പുകള് നല്കിയില്ലെന്ന് വ്യാപാരികള് മണിമലയാറിന്റെ പ്രഭവ കേന്ദ്രങ്ങളില് ശക്തമായ മഴയും പിന്നാലെ ഉരുള്പൊട്ടലും മണ്ണിടിച്ചിലും ഉണ്ടായതോടെ നദിയില് ജലനിരപ്പ് ക്രമാതീതമായി ഉയരുന്ന സാഹചര്യത്തില് വേണ്ടത്ര മുന്നറിയിപ്പുകള് ഉണ്ടായില്ലെന്ന് മല്ലപ്പള്ളി താലൂക്കിലെ വ്യാപാരികള്. സാധാരണ പ്രളയം മാത്രമാണ് ഇവര് പ്രതീക്ഷിച്ചിരുന്നത്. അഞ്ച് മീറ്ററിലധികം ജലനിരപ്പ് ഉയര്ന്ന് കിലോമീറ്ററുകള്ക്കപ്പുറത്തേക്ക് വെള്ളം ഉയരുന്ന സാഹചര്യമാണെന്നത് അധികൃതര് ആരെയും ധരിപ്പിച്ചില്ല. മണിമലയിലും സമീപപ്രദേശങ്ങളിലും വെള്ളം ഉയരുന്ന ഘട്ടത്തിലെങ്കിലും താഴേക്ക് മുന്നറിയിപ്പുകള് നല്കാമായിരുന്നു. അത്തരമൊരു മുന്നറിയിപ്പ് ലഭിച്ചിരുന്നെങ്കില് കടകളിലെ സാധനങ്ങള് കുറെയെങ്കിലും സംരക്ഷിക്കാനാകുമെന്നാണ് വ്യാപാരികള് പറയുന്നത്. സ്വകാര്യ ധനകാര്യ സ്ഥാപനങ്ങളില് നിന്നു പണം കടമെടുത്താണ് പല സ്ഥാപനങ്ങളും പ്രവര്ത്തിക്കുന്നത്. പ്രതിദിന ചിട്ടി, വായ്പ എന്നിവയെ ആശ്രയിച്ചു കഴിയുന്നവരുമുണ്ട്. കോവിഡ് കാല പ്രതിസന്ധിയില് കഴിഞ്ഞിരുന്ന വ്യാപാരസ്ഥാപനങ്ങള് തുറന്ന് പ്രവര്ത്തനം തുടങ്ങിയിട്ട് അധികമായിട്ടില്ല. പലരും കടുത്ത സാന്പത്തിക പ്രതിസന്ധിയിലാണ്. ഇതിനിടെയിലെ പ്രളയക്കെടുതി വ്യാപാരികള്ക്ക് താങ്ങാനാകുന്നില്ല.